CELEX: 32016D2322
Language: lt
Date: 1482105600000
Title: 2016 m. gruodžio 19 d. Komisijos įgyvendinimo sprendimas (ES) 2016/2322 dėl laivo perdirbimo užbaigimo pažymos, kurią reikalaujama pateikti pagal Europos Parlamento ir Tarybos reglamentą (ES) Nr. 1257/2013 dėl laivų perdirbimo, formos (Tekstas svarbus EEE )

20.12.2016   
               
               
                  LT
               
               
                  Europos Sąjungos oficialusis leidinys
               
               
                  L 345/117
               
            KOMISIJOS ĮGYVENDINIMO SPRENDIMAS (ES) 2016/2322
      2016 m. gruodžio 19 d.
      dėl laivo perdirbimo užbaigimo pažymos, kurią reikalaujama pateikti pagal Europos Parlamento ir Tarybos reglamentą (ES) Nr. 1257/2013 dėl laivų perdirbimo, formos
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. lapkričio 20 d. Europos Parlamento ir Tarybos reglamentą (ES) Nr. 1257/2013 dėl laivų perdirbimo, kuriuo iš dalies keičiami Reglamentas (EB) Nr. 1013/2006 ir Direktyva 2009/16/EB (1), ypač į jo 13 straipsnio 3 dalies b punktą,
      kadangi:
      
                  (1)
               
               
                  Reglamente (ES) Nr. 1257/2013 nustatyti laivų perdirbimo bendrovėms, laivų perdirbimo kompleksams ir tų kompleksų operatoriams taikomi reikalavimai, susiję su laivų, plaukiojančių su vienos iš Sąjungos valstybių narių vėliava, perdirbimu;
               
            
                  (2)
               
               
                  pagal Reglamento (ES) Nr. 1257/2013 13 straipsnio 2 dalies c punktą laivų perdirbimo komplekso operatorius per 14 dienų nuo visiško arba dalinio laivo perdirbimo, atlikto vadovaujantis laivo perdirbimo planu, datos to laivo paruošimo perdirbti sertifikatą išdavusiai administracijai turi nusiųsti perdirbimo užbaigimo pažymą. Perdirbimo užbaigimo pažymos forma turi derėti su 2009 m. gegužės 15 d. Honkonge priimtos Tarptautinės konvencijos dėl saugaus ir aplinką tausojančio laivų perdirbimo (Honkongo konvencijos) 7 priedėliu;
               
            
                  (3)
               
               
                  pagal Reglamento (ES) Nr. 1257/2013 3 straipsnio 6 dalį terminas „laivų perdirbimas“ žymi veiklą, kurios metu laivai visiškai arba iš dalies išmontuojami. Todėl iš dalies išmontavus laivą turi būti pateikta perdirbimo užbaigimo pažyma. Perdirbimo užbaigimo pažymos forma yra skirta vienam laivų perdirbimo kompleksui. Jei vienas laivas išmontuojamas keliuose kompleksuose, iš kiekvieno procese dalyvaujančio komplekso reikalaujama pateikti atskirą perdirbimo užbaigimo pažymą;
               
            
                  (4)
               
               
                  šiame sprendime numatytos priemonės atitinka pagal Reglamento (ES) Nr. 1257/2013 25 straipsnį įsteigto Laivų perdirbimo reglamento komiteto nuomonę,
               
            PRIĖMĖ ŠĮ SPRENDIMĄ:
      1 straipsnis
      Laivų perdirbimo užbaigimo pažymų, kurias reikalaujama pateikti pagal Reglamento (ES) Nr. 1257/2013 13 straipsnio 2 dalies c punktą, forma atitinka šio sprendimo priede nustatytą formą.
      2 straipsnis
      Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Priimta Briuselyje 2016 m. gruodžio 19 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 330, 2013 12 10, p. 1.
      
         PRIEDAS
         
            
         Tekstas paveikslėlio
         
            LAIVO PERDIRBIMO UŽBAIGIMO PAŽYMA
            pagal Europos Parlamento ir Tarybos reglamentą (ES) Nr. 1257/2013 dėl laivų perdirbimo
            Šis dokumentas yra laivo perdirbimo užbaigimo pažyma, išduota dėl
            (Laivo pavadinimas, galiojęs, kai laivas buvo gautas perdirbti/buvo pristatytas į išregistravimo vietą)
            Duomenys, galioję gavus laivą perdirbti
            Skiriamasis numeris arba raidžių derinys
            Registracijos uostas
            Bendroji talpa
            TJO numeris
            Laivo savininko vardas, pavardė (pavadinimas) ir adresas
            TJO registruoto laivo savininko identifikacinis numeris
            TJO suteiktas bendrovės identifikacinis numeris
            Pastatymo data
            ŠIA PAŽYMA PATVIRTINAMA, KAD:
            laivas perdirbtas pagal laivo perdirbimo planą ir Reglamentą (ES) Nr. 1257/2013
            (Leidimą turinčio laivų perdirbimo komplekso pavadinimas ir vieta)
            ir laivo perdirbimas pagal Reglamentą (ES) Nr. 1257/2013 baigtas
            (mmmm mm dd)
            (Užbaigimo data)
            Išduota
            (Perdirbimo užbaigimo pažymos išdavimo vieta)
            (mmmm mm dd)
            (Išdavimo data)
            (Laivų perdirbimo komplekso operatoriaus arba įgaliotojo atstovo parašas)